**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. március 14-ei** ülésére

Tárgy: Petőfi utca – bontott járdaburkolat hasznosítása és átereszek

**Tisztelt Képviselő-testület!**

A Petőfi Sándor utca járdájának felújítása során felszedésre került régi, ép 40 x 40 cm-es **betonjárdalapok** önkormányzatunk tulajdonában maradnak. 964 db van belőle (22 raklapra tették). Volt már érdeklődő, aki vásárolna belőlük.

A Városigazgatóság munkatársai a Felső-temetőben gondoltak járdát kialakítani egy részéből. A mederlappal burkolt árok hiányzó elemeinek pótlására (ha megegyezik a méret) szintén lehetne félre tenni.

Bizottságunk a betonlapok eladását nem támogatta, azt javasoljuk a Kisbéri Városigazgatóságra felszállítani és önkormányzati célra felhasználni.

A járda kivitelezését végző Gádor Építőipari Tervező és Szolgáltató Kft. az árkok és **átereszek** tisztítása kapcsán a mellékelt levelet küldte.

Az utcában 13 db olyan kapubejárót találtak, amely alatt nincs áteresz, így a csapadékvíz elvezetés nem megoldott az utca teljes hosszában. Ezen helyekre javasolnak 4 m-es 200 mm-es KGE csövet fektetni és a tetejére 1 m széles, 20 cm vastag felbetont betonozni. Ennek költsége nettó 50.000,- Ft. + áfa / áteresz lenne, mindösszesen bruttó 825.500,- Ft..

A kivitelező ajánlatát megvitattuk és kértük a tervek megnézését, mi szerepel benne. Az utca vízelvezetése kapcsán megállapításra került, hogy a befogadó a Komáromi utca felöli felső részen még talán megtalálható, azonban az utca alsóbb részén nem tudjuk, hogy mi tudna a befogadó lenne, tehát, az átereszek elkészítése után is szikkasztóárokként tudna az árok működni, mint ahogy most is tud, annyi különbséggel, hogy akkor a mélyebben fekvő részen gyűlne össze az összes víz. A csapadékvíz elvezetés megoldását nem tudjuk, ezért nem javasoljuk az átereszek beépítését. Az árok kérdését majd külön, befogadó ismeretében javasoljuk teljeskörűen rendezni.

A terveket megnéztük, abban a csapadékvíz elvezetés kapcsán az alábbi szerepel:

*„A járda jobb oldalán lévő széles közterületi zöldsávban helyenként vízelvezető árokszakaszok, illetve szikkasztóárok szakaszok épültek ki. Ezeket az árokszakaszokat ki kell tisztítani, jókarba kell helyezni. A kapubehajtók alatt lévő átereszeket is ki kell tisztítani. …nincsen árok, ezeken a szakaszokon – figyelembe véve a keresztező kapubehajtókat, földalatti közművezetékek helyzetét – szikkasztóárok szakaszokat kell mélyíteni s járdáról, közútról lefolyó víz számára.”*

Fentiek alapján az utca csapadékvíz elvezetésének megoldása jelen projekt keretében nem fog megvalósulni.

Kérem Tisztelt Képviselő-testületet, hogy fentiek alapján a lentebbi határozati javaslatot szíveskedjenek elfogadni.

Kisbér, 2024. március 08.

Spiegelhalter Ákos s.k. Pápai Mónika s.k.

elnök-helyettes referens

**Határozati javaslat:**

Kisbér Város Önkormányzat Képviselő-testülete

a Petőfi Sándor utca járdájának felújítása során felszedett régi 40 x 40 cm-es betonjárdalapokat nem kívánja eladni, azokat a Kisbéri Városigazgatóság telephelyén rendeli el tárolni és önkormányzati célokra felhasználni.

nem kíván a Petőfi Sándor utcai járda kivitelezését végző Gádor Építőipari Tervező és Szolgáltató Kft. ajánlatával élni, melyben azon kapubejárókhoz helyeztek volna el átereszeket, ahol az jelenleg nincs. Az utca csapadékvíz elvezetésének problémáját külön projekt keretében, amint arra lehetőség nyílik kívánja rendezni. Jelen projekt keretében a tervben szereplő, csapadékvíz elvezetési rész megvalósítása történik.

**Határidő:** azonnal

**Felelős:** Sinkovicz Zoltán polgármester

Csejtei Johanna mb. intézményvezető